
ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. ΥΠΠΟ/ΔΙΟΙΚ/Β/3860Α (1) 

Τροποποίηση απόφασης διορισμού μελών του Δ.Σ. της 
Ορχήστρας Χρωμάτων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα». 

2. Τις διατάξεις του Ν. 2273/94 (άρθρο 7) «Εθνικό Θέα¬ 
τρο, Κρατικό Θέατρο Βορείου Ελλάδος και άλλες διατά¬ 
ξεις» (ΦΕΚ 233/Α). 

3. Την αριθμ. 339/3.1.95 υπουργική απόφαση «Διορι¬ 
σμός μελών του Δ.Σ. της Ορχήστρας Χρωμάτων» (ΦΕΚ 
14/Β/16.1.95). 

4. Το από 17.7.97 Φ.Ε.Α. της Δ/νσης Καλών Τεχνών και 
το από 20.7.97 έγγραφο της Ορχήστρας Χρωμάτων, απο¬ 
φασίζουμε: 

1. Τροποποιούμε την αριθμ. 339/3.1.95 (ΦΕΚ 
14/Β/26.1.95) υπουργική απόφαση, με την οποία διορί¬ 
στηκαν τα μέλη του Διοικητικού Συμβουλίου της Ορχή¬ 
στρας των Χρωμάτων, με πενταετή θητεία και διορίζουμε 
ως μέλος του Συμβουλίου αυτού για το υπόλοιπο της θη- 
τείαςτου, (λήξη θητείας 16.1.2000)τηνΙουλίτα (Σοφία) Η- 
λιοπούλου, ποιήτρια σε αντικατάσταση του Γεωργίου Θε- 
οφανόπουλου-Χατζιδάκι, ο οποίος παραιτήθηκε. 

2. Κατά τα λοιπά ισχύει η αριθμ. 339/3.1.95 (ΦΕΚ 
14/Β/16.1.95) τροποποιούμενη απόφαση. 

3. Η απόφαση αυτή να δημοσιευθεί στην Εφημερίδατης 
Κυβερνήσεως. 

Αθήνα, 31 Ιουλίου 1997 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 


Αριθ. 4311.111/01/97 (2) 

Καθιέρωση ώρας προσέλευσης προσωπικού ΟΛΠ κατά 
τη θερινή περίοδο 1997. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ & ΑΠΟΚΕΝΤΡΩΣΗΣ, 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ, 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Την από 5.6.1997 πράξη Νομοθετικού Περιεχομένου 
«Καθιέρωση ωρών προσέλευσης των υπαλλήλων των Δη¬ 
μοσίων Υπηρεσιών, των ΝΠΔΔ, των ΟΤΑ, των Δημοσίων Ε¬ 
πιχειρήσεων και Οργανισμών, των Τραπεζών και των Ε¬ 
μπορικών Καταστημάτων, καθώς και των αυτοαπασχο¬ 
λούμενων στα εμπορικά τους καταστήματα στο Νομό 
Αττικής, εντός των νήσων κατά τη θερινή περίοδο 1997» 
(ΦΕΚ 113Α76.6.1997). 

2. Την αριθ. ΔΙΑΔΠ/Γ2/ΟΙΚ. 10981/14.5.1997 εγκύκλιο Υπ. 
Εσωτερικών Δημόσιας Διοίκησης και Αποκέντρωσης. 

3. Την ανάγκη εξαίρεσης του προσωπικού του Οργανι¬ 
σμού Λιμένος Πειραιώς από την κατά τα ανωτέρω καθε- 
ρούμενη ώρα προσέλευσης, λόγω της φύσης και της ιδι¬ 
αιτερότητας των εργασιών του λιμένα, στον οποίο εφαρ¬ 
μόζεται σύστημα βάρδιας και εργασία ολόκληρο το 
24ωρο όλες τις ημέρες του χρόνου. 

4. Τα αριθ. 11675/1880/9.5.1997 και 12230/1979/ 
13.5.1997 έγγραφα του ΟΛΠ. 

5. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

1. Καθιερώνουμε την 7.30 π.μ. ως ώρα προσέλευσης για 
εργασία της πρωινής φυλακής του προσωπικού του ΟΛΠ, 
που απασχολείται με πενθήμερη εβδομάδα εργασίας, κατά 
τη θερινή περίοδο 1997 (2 Ιουνίου - 30 Σεπτεμβρίου 1997). 

Το ελαστικό ωράριο της μισής ώρας διατηρείται. 

2. Η παρούσα να δημοσιευθεί στην Εφημερίδα της Κυ¬ 
βερνήσεως. 

Πειραιάς, 5 Αυγούστου 1997 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΔΗΜ. ΕΡΓΩΝ 

ΑΛΕΞ. ΠΑΠΑΔΟΠΟΥΛΟΣ ΚΩΝΣΤΑΝΤΙΝΟΣ ΛΑΛΙΩΤΗΣ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ ΕΜΠΟΡΙΚΗΣ ΝΑΥΤΙΛΙΑΣ 

ΜΙΛΤΙΑΔΗΣ ΠΑΠΑΪΩΑΝΝΟΥ ΣΤΑΥΡΟΣ ΣΟΥΜΑΚΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ.Δ2/31897/8047 (3) 

Κανονισμός υπερελαφρών ιδιωτικών αεροσκαφών. 

Ο ΔΙΟΙΚΗΤΗΣ 

ΤΗΣ ΥΠΗΡΕΣΙΑΣ ΠΟΛΙΤΙΚΗΣ ΑΕΡΟΠΟΡΙΑΣ 
Έχοντας υπόψη: 

1. Τις διατάξεις του Ν. 1815/88 «Περί κυρώσεωςτου Α¬ 
εροπορικού Κώδικα». 

2. Τις διατάξεις της Συμβάσεως «περί Διεθνούς Πολιτι¬ 
κής Αεροπορίας» που κυρώθηκε με το Νόμο 211/1947. 

3. Τις διατάξεις του Β.Δ. 1127/1972 «περί Ιδιωτικής Αε¬ 
ροπορίας». 

4. Το Β.Δ. 636/72 «περί Πτυχίων και αδειών Πολιτικής Α¬ 
εροπορίας». 

5. Το Β.Δ. 170/69 «περί Κανονισμού Εναερίου Κυκλοφο¬ 
ρίας». 

6. Το Β.Δ. 634/70 «περί Κανονισμού Πτητικής Ικανότη- 
τος Πολιτικών Αεροσκαφών και πιστοποιήσεως αεροπο¬ 
ρικών προϊόντων εν γένει». 

7. Το Π.Δ. 249/87 «Σήματα εθνικότητος και Νηολογήσε- 
ως Αεροσκαφών Πολιτικής Αεροπορίας». 

8. Το Β.Δ. 104/72 «περί Συντηρήσεως Πολιτικών Αερο¬ 
σκαφών». 

9. Την ανάγκη εκδόσεως κανονισμού που θα ρυθμίζει 
τις διαδικασίες των Υπερελαφρών αεροσκαφών και τις 
πτήσεις αυτών μέχρι να εκδοθεί σχετικός κανονισμός από 
το Σύνδεσμο Αεροπορικών Αρχών, αποφασίζουμε: 

Εγκρίνουμε και θέτουμε σε ισχύ από την υπογραφή του 
παρόντος τον Κανονισμό Ελληνικών Ιδιωτικών Υπερελα¬ 
φρών Αεροσκαφών (ΙΙΙΙγη ίίηΜ ΑΙγογθΤΙ) , που αποτελείται 
από τα άρθρα που ακολουθούν. 

1. ΟΡΙΣΜΟΙ 

Κατά την έννοια του παρόντος καλείται: 
α) ΑΔΕΙΑ ΧΕΙΡΙΣΤΗ: Διοικητική πράξη με την οποία ανα¬ 
γνωρίζεται σε εκείνον στον οποίο αναφέρεται, η ικανότη¬ 
τα ασκήσεως ορισμένων αεροπορικών καθηκόντων. 

β) ΒΕΒΑΙΩΣΗ ΥΓΕΙΑΣ: Η βεβαίωση που εκδίδεται από 
Δημόσιο Νοσοκομείο και η οποία αναγνωρίζει σε εκείνον 
στον οποίον αναφέρεται, ότι καλύπτει συγκεκριμένες α¬ 
παιτήσεις υγειονομικής ικανότητας. 

γ) ΕΚΠΑΙΔΕΥΤΙΚΗ ΠΤΗΣΗ: Η πτήση που εκτελείται α¬ 
ποκλειστικά για εκπαίδευση ή εξάσκηση ή εξέταση χειρι¬ 
στή από αναγνωρισμένο εκπαιδευτή - εξεταστή. 

δ) ΕΞΟΥΣΙΟΔΟΤΗΜΕΝΟΣ ΕΞΕΤΑΣΤΗΣ: Πρόσωπο που 
ορίζεται από το εγκεκριμένο Αεραθλητικό Κέντρο για τη 
διενέργεια των διαφόρων εξετάσεων για απόκτηση ή α¬ 
νανέωση των προβλεπόμενων αδειών και ικανοτήτων. 

ε) ΙΚΑΝΟΤΗΤΑ: Ο ειδικός χαρακτηρισμός που καταχω- 
ρείται στην άδεια του χειριστή και προσδιορίζει τους προ- 
σαρτημένους σε αυτήν ειδικούς όρους, δικαιώματα και 
περιορισμούς. 

στ) ΚΙΝΗΤΗΡΑΣΥΠΕΡΕΛΑΦΡΟΥΑΕΡΟΣΚΑΦΟΥΣ: Κάθε 
σύστημα το οποίο χρησιμοποιείται ή πρόκειται να χρησι¬ 
μοποιηθεί για την προώθηση του Υπερελαφρού συμπερι¬ 
λαμβανομένων και των εξαρτημάτων ή των παρελκομέ¬ 
νων που απαιτούνται για τη λειτουργία του. 

ζ) ΚΥΒΕΡΝΗΤΗΣ: Ο χειριστής που είναι υπεύθυνος για 
την πτήση και την ασφάλεια του Υπερελαφρού αεροσκά¬ 
φους κατά τη διάρκεια του χρόνου πτήσεώς του. 

η) ΝΥΧΤΑ: Το χρονικό διάστημαπου αρχ'ζει τριάντα λε¬ 
πτά μετά τη δύση του Ηλιου και λήγει τριάντα λεπτά πριν 
από την ανατολή του Ηλιου. 

θ) ΠΤΗΣΗ ΜΟΝΟΣ (501.0): Η πτήση κατά την οποία ο 
χειριστής είναι ο μόνος που επιβαίνει στο Υπερελαφρό, 
ι) ΠΤΗΣΗ ΤΑΞΙΔΙΟΥ: Κάθε πτήση σε απόσταση μεγαλύ¬ 


τερη των 15 Ναυτικών Μιλίων από το αεροδρόμιο ή πεδίο 
απογειώσεως. 

κ) ΣΧΕΔΙΟ ΠΤΗΣΕΩΣ: Συγκεκριμένες πληροφορίες που 
πρέπει να παρέχονται στις υπηρεσίες Εναέριας Κυκλο¬ 
φορίας, σχετικές με την εκτέλεση πτήσεως ενός Υπερε¬ 
λαφρού αεροσκάφους ή μέρους αυτής. 

λ) ΧΕΙΡΙΣΤΗΣ: Ο χειριζόμενος τα χειριστήρια του 
Α/φους κατά τη διάρκεια της πτήσεως. 

μ) ΧΡΟΝΟΣ ΕΚΠΑΙΔΕΥΣΗΣ: Το συνολικό χρονικό διά¬ 
στημα, κατά τη διάρκεια του οποίου κάποιο πρόσωπο εκ¬ 
παιδεύεται από εκπαιδευτή Υπερελαφρών αεροσκαφών. 

ν) ΧΡΟΝΟΣ ΠΤΗΣΕΩΣ: Το συνολικό χρονικό διάστημα 
που αρχίζει με την έναρξη κίνησης του Αεροσκάφους για 
απογείωση και τελειώνει με την ακινητοποίησή του μετά 
την προσγείωση. 

ξ) ΥΠΕΡΕΛΑΦΡΟ ΑΕΡΟΣΚΑΦΟΣ το μονοθέσιο ή διθέ¬ 
σιο αεροσκάφος που χρησιμοποιείται για επιμόρφωση - 
αναψυχή ή σπορ, το οποίο είναι μεή χωρίς κινητήρα. Έχει 
ένα μέγιστο βάρος απογείωσης, για μεντο μονοθέσιο 300 
χιλιόγραμμα για δε το διθέσιο 450 χιλιόγραμμα. Τα ανω¬ 
τέρω υπερέλαφρα αεροσκάφη δεν θεωρούνται αεροσκά¬ 
φη σύμφωνα με τα υφιστάμενα διατάγματα που διέπουν 
την Πολιτική Αεροπορία. 

Στη συνέχεια και χάριν συντομίας τα Υπερελαφρά αε¬ 
ροσκάφη με κινητήρα θα χαρακτηρίζονται υΐΜ (υΐ_ΤΒΑ 
υΟΗΤ ΜΟΤΟΒΙΖΕΩ) ήτοι ΥΠΕΡΕΛΑΦΡΑ ΜΕ ΚΙΝΗΤΗΡΑ. 

2. ΑΠΑΓΟΡΕΥΣΕΙΣ 

α. Τα Υπερελαφρά αεροσκάφη είναι πτητικές μηχανές 
που προορίζονται μόνον για αναψυχή - διασκέδαση - εκ¬ 
παίδευση ή σπορ. Απαγορεύεται η ρυμούλκιση διαφημι¬ 
στικού αεροπανώ - ρίψη φέιγ-βολάν καθώς και η μεταφο¬ 
ρά προσώπων επ’ αμοιβή. Επίσης, απαγορεύεται η ρίψη 
αλεξιπτωτιστών, η ρυμούλκηση αετών βουνού, οι αερο¬ 
ψεκασμοί, ή οποιαδήποτε άλλη εναέρια εργασία. 

β. Απαγορεύονται οι κάθε είδους ακροβατικοί ελιγμοί, 
καθώς επίσης και η άνοδος ή κάθοδος με γωνία μεγαλύ¬ 
τερη των 30 μοιρών, καθώς και οι στροφές με κλίση μεγα¬ 
λύτερη των 60 μοιρών. 

γ. Απαγορεύεται η πτήση των Υπερελαφρών αεροσκα¬ 
φών κατά τη διάρκεια της νύχτας. 

δ. Απαγορεύεται η πτήση τους πάνω από πόλεις - κω- 
μοπόλεις, καθώς και μεγάλες κατοικημένες περιοχές, και 
πολυσύχναστες ατόμων περιοχές και συγκεντρώσεις. 

ε. Απαγορεύεται η πτήση τους σε ύψος μεγαλύτερο των 
3.000 ποδών. 

στ. Απαγορεύεται να πετούν κάτω από τα 500 πόδια ε¬ 
κτός και εάν ευρίσκονται: 

1. Κατά την απογείωση ή προσγείωσή τους. 

2. Πρακτική εξάσκηση προσέγγισης κατά την εκπαίδευ¬ 
ση. 

3. Σε περίπτωση κράτησης κινητήρα. 

ζ. Απαγορεύονται οι πτήσεις τους σε ζώνες προσέγγι¬ 
σης αεροδρομίων. 

η. Απαγορεύεται η πτήση τους σε ενεργοποιημένα πε¬ 
δία βολής ή πεδία ασκήσεων στρατιωτικών περιοχών και 
απαγορευμένες περιοχές γενικά. 

θ. Απαγορεύεται η μίσθωση, υπομίσθωση ως και η ναύ- 
λωση των Υπερελαφρών αεροσκαφών, εκτός εκείνων που 
εκμεταλλεύεται το κάθε Αεραθλητικό Κέντρο. 

ΟΙ ΠΑΡΑΒΑΤΕΣ ΤΩΝ ΔΙΑΤΑΞΕΩΝ ΤΟΥ ΚΑΝΟΝΙΣΜΟΥ 
ΘΑ ΕΜΠΙΠΤΟΥΝ ΣΤΙΣΔΙΑΤΑΞΕΙΣΤΟΥΑΕΡΟΠΟΡΙΚΟΥΔΙ- 
ΚΑΙΟΥ ΤΩΝ ΕΛΑΦΡΩΝ ΑΕΡΟΣΚΑΦΩΝ Ν. 1815/88. 

3. ΚΑΤΗΓΟΡΙΕΣ ΥΠΕΡΕΛΑΦΡΩΝ ΑΕΡΟΣΚΑΦΩΝ 
Τα Υπερελαφρά Αεροσκάφη κατατάσσονται στις παρα¬ 
κάτω κατηγορίες: 

Α. ΚΑΤΗΓΟΡΙΑ I 

Υπερελαφρά αεροσκάφη σταθερών πτερύγων με κινη¬ 
τές αεροδυναμικές επιφάνειες ελέγχου (πηδάλια), μετά ή 
άνευ κινητήρος (Υπερελαφρά Αεροσκάφη ή Υπερελαφρά 
Ανεμόπτερα). 

Β. ΚΑΤΗΓΟΡΙΑ II 

Υπερελαφρά αεροσκάφη σταθερών πτερυγίων άνευ α¬ 
εροδυναμικών επιφανειών ελέγχου (πηδαλίων) των οποί¬ 
ων ο έλεγχος κατά την πτήση εξασφαλίζεται με τη μετα¬ 
τόπιση του κέντρου βάρους, εφοδιασμένα με τρίκυκλο 
σύστημα προσγειώσεως και κινητήρα (\Α/ΕΙΟΗΤ 8ΗΙΡΤ 
ΤΠΙΚΕ8) ή ΜΗΧΑΝΟΚΙΝΗΤΟΙ ΑΕΤΟΙ. 

Γ. ΚΑΤΗΓΟΡΙΑ III 

Υπερελαφρά αεροσκάφη σταθερών ή μη πτερύγων ά¬ 
νευ συστήματος προσγειώσεως ανηρτημένα ή προσαρ¬ 
μοσμένα στο σώμα του χειριστού, μετά ή άνευ κινητήρος 
(αλεξίπτωταπλαγιάςή ραταρΝάβτε, ρετεροπίθ, αετοί βου¬ 
νού κ.λπ.). 

Δ. ΚΑΤΗΓΟΡΙΑ IV 

Υπερελαφρά στροφειόπτερα (ελικόπτερα - γυροπλά- 
να). 

4. ΑΣΦΑΛΙΣΗ 

Τα Υπερελαφρά αεροσκάφη πρέπει να είναι ασφαλι¬ 
σμένα έναντι τρίτων και των επιβαινόντων σε αναγνωρι¬ 
σμένο ασφαλιστικό φορέα. 

5. ΕΓΓΡΑΦΗ ΜΗΤΡΩΟΥ ΥΠΕΡΕΛΑΦΡΩΝ ΑΕΡΟΣΚΑ¬ 
ΦΩΝ 

Κάθε Υπερελαφρό αεροσκάφος υποχρεωτικά θα είναι 
εγγεγραμμένο στα μητρώα ενός Αεραθλητικού Κέντρου, 
όπου και θα τηρείται θεωρημένο βιβλίο από το Δ/ντή της 
Σχολής του Αεραθλητικού Κέντρου και θα περιλαμβάνει 
όλα τα Υπερελαφρά αεροσκάφη του Αεραθλητικού Κέ¬ 
ντρου. Επίσης θα τηρείται μητρώο, για κάθε Υπερελαφρό 
αεροσκάφος, Συντηρήσεως σκάφους και κινητήρος - έλι¬ 
κας με την ευθύνη του τεχνικού συντηρήσεως του Αερα- 
θλητικού Κέντρου, στο οποίο θα αναγράφονται καιοιτπή- 
σεις του καθώς και η διάρκειά τους, με ευθύνη του Δ/ντή 
της Σχολής. Τα ανωτέρω έγγραφα θα υπόκειντο σε δειγ¬ 
ματοληπτικό έλεγχο από την Υπηρεσία Πολιτικής Αερο¬ 
πορίας. 

6. ΝΗΟΛΟΓΗΣΗ 

Τα Υπερελαφρά Αεροσκάφη, με εξαίρεση τα άνευ κινη- 
τήρος της Κατηγορίας III, εγγράφονται σε Νηολόγιο Ελ¬ 
ληνικών Αεροσκαφών που τηρεί η Υπηρεσία Πολιτικής Α¬ 
εροπορίας (Υ.Π.Α.) και λαμβάνουν ως χαρακτηριστικό 
Νηολογήσεως τριψήφιο αριθμό, των οποίων προηγείται 
το κεφαλαίο γράμμα υ («υΐταΐίράΐ») του Λατινικού αλφα¬ 
βήτου. Δηλαδή ο αριθμός νηολογίου Ελληνικού Υπερελα¬ 
φρού Αεροσκάφους θα έχει τη μορφή 3Χ-υΐ23. 

Για την εγγραφή Υπερελαφρού Αεροσκάφους στα μη¬ 
τρώα της Υ.Π.Α. απαιτείται η καταβολή παράβολου του 
Δημοσίου, σύμφωνα με τα ισχύοντα που μπορεί να ανα¬ 
προσαρμόζεται με απόφαση του διοικητού της Υ.Π.Α. Η 
εν λόγω εγγραφή θα διενεργείται μετά την απόκτηση ά¬ 
δειας πτήσεων από το Αεραθλητικό Κέντρο και η οποία θα 
συνυποβάλλεται μαζί μετά λοιπά δικαιολογητικά. 

7. ΟΡΓΑΝΑ ΚΑΙ ΕΞΟΠΛΙΣΜΟΣ ΥΠΕΡΕΛΑΦΡΩΝ ΑΕ¬ 
ΡΟΣΚΑΦΩΝ 

α. Οι χειριστές Υπερελαφρών αεροσκαφών καθώς και ο 
συνεπιβαίνων πρέπει κατά τη διάρκεια της πτήσης να εί¬ 
ναι προσδεδεμένοι στη θέση τους και εάν το Υπερελαφρό 
είναι ανοικτού τύπου να φορούν προστατευτικό κάλυμμα 
κεφαλής (κράνος) και γιαλιά προστασίας. 

β. Ο χειριστής του Υπερελαφρού αεροσκάφους θα είναι 
υποχρεωτικά εφοδιασμένος με ασύρματη επικοινωνία 


στη συχνότητα από 135 έως 135 ΜΗΖ ανάλογη του Αερα- 
θλητικού Κέντρου που ανήκει και θα είναι σε λειτουργία 
καθ’ όλη τη διάρκεια της πτήσης και σε επαφή με το Αε¬ 
ραθλητικό Κέντρο της περιοχής όπου απογειώθηκε και 
του κέντρου όπου θα προσγειωθεί, όταν πραγματοποιεί 
ταξίδι ήτοι πτήση πάνω από 15 Ν.Μ. 

γ. Υποχρεωτικά τα Υπερελαφρά αεροσκάφη με κινητή¬ 
ρα να φέρουν 3ΤΒΟΒ ΙΙΌΗΤδ τα μεν Υπερελαφρά αερο¬ 
σκάφη τριών αξόνων στις άκρες των πτερύγων τους, οι δε 
Μηχανοκίνητοι αετοί όπως τα 3 3χϊ$ ή ένα 3ΤΒΟΒ στο 
Κίηρ ροεί (κορυφή του αετού) και το άλλο 3ΤΒΟΒ κάτω α¬ 
πό το ΤΠΙΚΕ και να είναι υποχρεωτικά αναμένα σε όλη τη 
διάρκεια της πτήσης. 

Επίσης, να είναι εφοδιασμένα με τον απαραίτητο αριθ¬ 
μό οργάνων στο χειριστήριο ήτοι: ταχύμετρο - στροφό¬ 
μετρο - υψόμετρο - ωρόμετρο - μπίλια (33χίδ) - πυξίδα - 
θερμοκρασία κεφαλών κυλίνδρων - θερμοκρασία νερού 
για τα υδρόψυκτα. Επίσης, ο θόρυβος από τη λειτουργία 
του κινητή ρα δεν θα πρέπει να υπερβαίνει τα 75 ΩΒ/Α (ντε¬ 
σιμπέλ). 

δ. Όσα Υπερελαφρά αεροσκάφη πρόκειται να διασχί¬ 
σουν αποστάσεις πάνω από θάλασσα μεγαλύτερες των 5 
χιλ. απαιτούνται επιπλέοντα ακόλουθα: 

1. Ατομικό σωσίβιο για κάθε επιβαίνοντα και 

2. Πινακίδιο τοποθετημένο σε εμφανές σημείο στο ο¬ 
ποίο θα αναφέρεται ο τρόπος εγκατάλειψης σε περίπτω¬ 
ση προσθαλάσσωσης και να αναφέρει επίσης που βρί¬ 
σκεται το σωστικό υλικό. 

στ. Κάθε Υπερελαφρό αεροσκάφος πρέπει επίσης να 
διαθέτει τον ακόλουθο εξοπλισμό: 

Ι.Ένανπυροσβεστήραξηράς κόνεως τουλάχιστον 1 Ιίί 
(για όσα Υπερελαφρά έχουν κινητήρα). 

2. Κουτί πρώτων βοηθειών (εφάμιλο με αυτό των I .X. αυ¬ 
τοκινήτων) διαμορφωμένο σε κατάλληλη συσκευασία. 

3. Πινακίδιο τοποθετημένο σε εμφανές σημείο στο ο¬ 
ποίο να φαίνονται οι εξής περιορισμοί: 

α) το μέγιστο βάρος απογείωσης, β) το μέγιστο βάρος 
επιβαινόντων και καυσίμου, γ) το μέγιστο βάρος απο¬ 
σκευών, δ) μέγιστη γωνία ανόδου ή καθόδου, ε) μέγιστη 
γωνία ελιγμών, ζ) ταχύτητα απώλειας στήριξης. 

8. ΠΡΟΠΑΡΑΣΚΕΥΗ ΚΑΙ ΔΙΑΔΙΚΑΣΙΕΣ ΠΤΗΣΗΣ 

α. Απαγορεύεται η έναρξη πτήσης με Υπερελαφρό αε¬ 
ροσκάφος εάν ο χειριστής δεν προετοιμάσει και δεν σχε¬ 
διάσει, με κάθε δυνατή λεπτομέρειατην πτήση του και δεν 
βεβαιωθεί ότι η πτήση του αυτή μπορεί να εκτελεστεί με 
ασφάλεια. 

β. Πριν από κάθε πτήση ο χειριστής Υπερελαφρού αε¬ 
ροσκάφους θα πρέπει να βεβαιώνεται ότι: 

1. Το αεροσκάφος είναι νηολογημένο και είναι σε η ά¬ 
δεια πτήσεως αυτού και ότι τα αντίστοιχα έγγραφα βρί¬ 
σκονται μέσα στο αεροσκάφος. 

2. Τα όργανα και ο εξοπλισμός του αεροσκάφους είναι 
σε ενέργεια και έτοιμα για πτήση. 

3. Η συναρμολόγηση και η συντήρηση του αεροσκά¬ 
φους έχουν γίνει σύμφωνα με τις οδηγίες του κατασκευ- 
αστού. 

4. Το βάρος και το κέντρο βάρους του αεροσκάφους 
βρίσκονται μέσα στα προβλεπόμενα όρια. 

5. Τα καύσιμα είναι αρκετά για την πτήση που πρόκειται 
να εκτελεστεί και υπάρχει καύσιμο για τριάντα λεπτά πτή¬ 
ση επί πλέον. 

6. Η πτήση είναι δυνατή, σύμφωνα με τις επιδόσεις και 
τους περιορισμούς πτητικής λειτουργίας που προβλέπει 
ο κατασκευαστής. 

γ. Πριν αρχίσει η πτήση ο χειριστής του Υπερελαφρού 

αεροσκάφους υποχρεώνεται να ενημερώνεται για τον 
καιρό της περιοχής πάνω από την οποία θα εκτελέσει πτή¬ 
ση απάτην Εθνική Μετεωρολογική Υπηρεσία ή, αν δεν υ¬ 
πάρχει τέτοια δυνατότητα, με προσωπικές παρατηρήσεις 
και εκτιμήσεις των μετεωρολογικών φαινομένων και συν¬ 
θηκών της γύρω περιοχής. 

9. ΣΥΝΘΗΚΕΣ ΚΑΙ ΔΙΑΔΙΚΑΣΙΕΣ ΠΤΗΣΕΩΣ 

α) ΣΥΝΘΗΚΕΣ ΠΤΗΣΕΩΣ: Τα Υπερελαφρά αεροσκάφη 
επιτρέπεται να πετούν μόνο κατά τη διάρκεια της ημέρας 
με συνθήκες εξ όψεως νΡΒ, όπως και τα ελαφρά αερο¬ 
σκάφη καθώς και με μετεωρολογικές συνθήκες νΜΟ. 

Η ορατότητα να είναι 8 χιλιόμετρα και όχι μικρότερη των 
4χλμ. 

Η απόσταση από νέφη οριζόντια να είναι τουλάχιστον 
1.500 πόδια και από νέφη κατακορύφου ανάπτυξης όχι μι¬ 
κρότερη από 1.000 πόδια. 

β) ΔΙΑΔΙΚΑΣΙΕΣ ΠΤΗΣΕΩΣ: 1. Για πτήση ταξιδιού (πάνω 
από 15 Ν.Μ. απόσταση) με Υπερελαφρό αεροσκάφος 
(υΐ_Μ) προβλέπεται η κατάθεση Σχεδίου Πτήσεως καιηα- 
σύρματος επικοινωνία με τις εμπλεκόμενες υπηρεσίες Ε¬ 
ναερίου Κυκλοφορίας, από τις οποίες πρέπει νατύχειτης 
σχετικής εγκρίσεως. 

2. Όταν λειτουργεί το Αεραθλητικό Κέντρο και εκτελού- 
νται πτήσεις είτε εκπαιδευτικές είτε ψυχαγωγίας, οφείλει 
ο υπεύθυνος της σχολής να ενημερώνει την ΥΠΑ στο πλη- 
σιέστερο αεροδρόμιο για τη διάρκεια και το είδος των 
πτήσεων. 

10. ΓΕΝΙΚΕΣ ΔΙΑΤΑΞΕΙΣ ΚΑΙ ΠΕΡΙΟΡΙΣΜΟΙ 

α. Κανένας δεν μπορεί να πετάει με Υπερελαφρό αερο¬ 
σκάφος, εκτός εάν κατέχει σε ισχύ Άδεια χειριστού Ιδιω¬ 
τικών Υπερελαφρών αεροσκαφών, που χορηγείται από τη 
Σχολή του εγκεκριμένου Αεραθλητικού Κέντρου. 

β. Η χορήγηση αδείας χειριστή Ιδιωτικών Υπερελα¬ 
φρών αεροσκαφών, η διατήρησή της σε ισχύ, η ανανέω¬ 
ση, η αναστολή, η ανάκληση καθώς και κάθε άλλο σχετι¬ 
κό θέμα, γίνεται σύμφωνα με τις διατάξεις του παρόντος 
Κανονισμού. 

γ. Ο χειριστής Υπερελαφρού αεροσκάφους στη διάρ¬ 
κεια της πτήσεως έχει τη διακυβέρνηση του αεροσκά¬ 
φους και είναι υπεύθυνος για την ασφάλεια του αεροσκά¬ 
φους και του επιβαίνοντος. 

δ. Κανένας χειριστής δεν μπορεί να πετά Υπερελαφρό 
αεροσκάφος όταν είναι υπό την επίδραση οινοπνεύμα¬ 
τος, τοξικών ουσιών ή φαρμάκων που μειώνουν την χειρι- 
στική του ικανότητα ή τα αντανακλαστικά του. Απαγορεύ¬ 
εται η κατανάλωση οινοπνευματώδους ποτού για οκτώ 
τουλάχιστον ώρες προ της πτήσεως. 

ε. Κανένας χειριστής δεν επιτρέπεται να επιβιβάζει στο 
αεροσκάφος πρόσωπο που βρίσκεται υπό την επίδραση 
φαρμάκων, οινοπνεύματος ή τοξικών ουσιών. 

στ. Κανένας χειριστής δεν μπορεί να πετάει με Υπερε¬ 
λαφρό αεροσκάφος αν δεν έχει βεβαίωση υγείας εν ισχύ. 

11. ΔΗΜΙΟΥΡΓΙΑ ΑΕΡΑΘΛΗΤΙΚΟΥ ΚΕΝΤΡΟΥ 
ΓΕΝΙΚΑ 

1. Το πεδίο προσγείωσης - απογείωσης για να είναι κα¬ 
τάλληλο για την πτήση των Υπερελαφρών αεροσκαφών 
θα πρέπει να έχει τις ακόλουθες προδιαγραφές: 

α. Ελάχιστο μήκος διαδρόμου 200 μέτρα ή τουλάχιστον 
τρεις φορές όσο απαιτείται για το μήκος απογείωσης των 
Υπερελαφρών αερ/φών που χρησιμοποιεί το Αεραθλητι¬ 
κό Κέντρο. 

β. Ελάχιστο πλάτος διαδρόμου 20 μέτρα με ανοχή 10%. 
γ. Κλίση διαδρόμου: Δεν πρέπει να ξεπερνά το 5% είτε 
κατά το διαμήκη είτε κατά τον εγκάρσιο άξονα. Εκτός της 


περίπτωσης απογειώσεως των Αλεξιπτώτων πλαγιάς με ή 
χωρίς κινητήρα. 

δ. Ο διάδρομος πρέπει να εξασφαλίζει άνετη και ασφα¬ 
λή απογείωση καιπροσγείωση ελεύθερη από φυσικάήτε- 
χνητά εμπόδια με ύψος μεγαλύτερο των 5 μέτρων και α¬ 
πόσταση 100 μέτρων από το κατώφλι του διαδρόμου. 

ε. Να υπάρχει ανεμούριο σε εμφανές σημείο και εκτός 
του διαδρόμου από προσγειώσεως. 

ζ. Στις εγκαταστάσεις που ενδεχομένως θα υπάρχουν 
για τη στέγαση και φύλαξη των Υπερελαφρών αεροσκα¬ 
φών να υπάρχουν υποχρεωτικά πυροσβεστήρες (ένας α- 
νά 100τ.μ.), φαρμακείο πλήρως εξοπλισμένο, ενδεικτικές 
σημάνσεις για τον κίνδυνο φωτιάς, απαγορευτική ένδειξη 
του τσιγάρου, τηλεφωνική συσκευή, σε εμφανές σημείο 
πίνακας ενημέρωσης στον οποίο να φαίνεται το πλησιέ- 
στερο κέντρο υγείας ή Νοσοκομείο, καθώς και ο τρόπος 
επικοινωνίας μαζί του. 

η. Με την είσοδο του κάθε επισκέπτη στο Αεραθλητικό 
Κέντρο, θα πρέπει να υπάρχει μέριμνα για το χώρο στάθ¬ 
μευσης των αυτοκινήτων καθώς και να απαγορεύεται η 
πρόσβαση των επισκεπτών στον κυρίως χώρο των πτήσε¬ 
ων με ενημερωτικές πινακίδες προς αυτούς και τα παιδιά. 

Επίσης να υπάρχει μεταξύ του χώρου των επισκεπτών 
και του πεδίου πτήσεων πρόχειρο προστατευτικό με ξύλι¬ 
να κάγκελα ή ότι άλλο υλικό, προς αποφυγή ατυχημάτων. 

θ. Η ύπαρξη ασύρματου σταθμού εδάφους νΗΡ στη συ¬ 
χνότητα 135-136 ΜΗζ είναι υποχρεωτική. 

ι. Ο υπεύθυνος του αεραθλητικού κέντρου είναι υπο¬ 
χρεωμένος να τηρεί μητρώο πτήσεων στο οποίο θα ανα¬ 
γράφονται: 

*ημερομηνία πτήσης, *ο τύπος του Υπερελαφρού αε¬ 
ροσκάφους, *τα χαρακτηριστικά του, *τα ονόματα των ε- 
πιβαινόντων, *η ιδιότητά τους, *τυχόν άλλο μέρος που θα 
προσγειωθεί εκτός από αυτό της απογείωσης, *διάρκεια 
πτήσης, *λεπτομέρειες και παρατηρήσεις σχετικά με την 
πτήση (π.χ. πτήση ψυχαγωγίας - εκπαιδευτική - εξέταση 
αέρος κ.λπ.). 

κ. Το Αεραθλητικό Κέντρο πρέπει να βρίσκεται σε από¬ 
σταση τουλάχιστον 10 χιλ. από τους διαδρόμους των αε- 
ροδρομίωνκαιεκτόςτωνκατοικημένωνπεριοχών (Πόλεις 
- Κωμοπόλεις - Χωριά) σε ακτίνα τουλάχιστον 1500 μέ¬ 
τρων. 

λ. Ο υπεύθυνος του Αεραθλητικού Κέντρου ο οποίος 
και θα ορισθεί ως Δ/ντής της Σχολής, θα πρέπει απαραί¬ 
τητα να πληρείτιςπρούποθέσειςεκπαιδευτού-εξεταστού 
Υπερελαφρών αεροσκαφών. Επίσης να έχει ορίσει για τις 
ανάγκες του Αεραθλητικού Κέντρου υπεύθυνο μηχανικό 
αεροσκαφών, συνεργάτη, με πτυχίο τύπου II συντηρήσε- 
ως πολιτικών α/φών-σκάφους και κινητήρος, καθώς και 
διπλωματούχο Αεροναυπηγό. 

2. ΔΙΚΑΙΟΛΟΓΗΤΙΚΑ. Ο ενδιαφερόμενος μαζί με την αί¬ 
τηση που καταθέτει για την άδεια λειτουργίας του Αερα- 
θλητικού Κέντρου στην αρμόδια Υπηρεσία Πολιτικής Αε¬ 
ροπορίας συνυποβάλλει και τα παρακάτω δικαιολογητι- 
κά: 

α. Γραπτή ενημέρωση του πλησιέστερου Αεροδρομίου, 
με ακριβές αντίγραφο. 

β. Τοπογραφικό αγροτεμαχίου και γύρω περιοχής, 
γ. Χάρτης της περιοχής με κλίμακα 1:500.000. 
δ. Δήλωση του υπευθύνου για τη διαχείριση και δ/νση 
του Αεραθλητικού Κέντρου, 
ε. Φωτογραφίες του χώρου και της γύρω περιοχής, 
στ. Μισθωτήριο συμβόλαιο ή τίτλος ιδιοκτησίας. 

3. ΕΓΚΡΙΣΗ. Το Αεραθλητικό Κέντρο προκειμένου να 
λειτουργήσει θα πρέπει να τύχει της εγκρίσεως του 

Διοικητού της Υ.Π.Α., η οποία παραχωρείται μετά από α¬ 
ξιολόγηση - εισήγηση των Διευθύνσεων Πτητικών 
Προτύπων (Δ2) και Αερολιμένων (Δ3). Το Αεραθλητικό 
Κέντρο θα πρέπει απαραιτήτως θα διαθέτει τουλάχιστον 
έναν Δ/ντή Σχολής - έναν Εκπαιδευτή Αέρος και έναν μη¬ 
χανικό τύπου II συντηρήσεως α/φών. (Ο εκπαιδευτής αέ¬ 
ρος μπορεί επίσης να είναι και ο Δ/ντήςτης Σχολής). 

4. ΑΝΑΣΤΟΛΗ ΕΓΚΡΙΣΕΩΣ. Προκειμένου για αναστολή 
της άδειας του Αεραθλητικού Κέντρου χρειάζεται από¬ 
φαση του Διοικητού της Υ.Π.Α. η οποία εκδίδεται κατόπιν 
διενέργειας διοικητικής έρευνας και εισήγηση της 
Διεύθυνσης Πτητικών Προτύπων στο πόρισμα της οποίας 
λεπτομερώς αναφέρονταιτα αίτια, οι συνθήκες που έλα¬ 
βε χώρα παράβαση, παράπτωμα ή άλλη κολάσιμη πράξη 
εκ μέρους του Αεραθλητικού Κέντρου και η οποία προκα- 
λεί την αναστολή της άδειας για χρονικό διάστημα από 1 
ημέρα ώς 12 μήνες. 

5. ΑΝΑΚΛΗΣΗ ΕΓΚΡΙΣΕΩΣ. Σε περίπτωση δύο (2) συνε¬ 
χόμενων 12μηνων αναστολών της άδειας του 
Αεραθλητικού Κέντρου ο Διοικητήςτης Υ.Π.Α. μπορεί κα¬ 
τόπιν σχετικής εισηγήσεως της Διεύθυνσης Πτητικών 
Προτύπων να προβεί σε οριστική - τελεσίδικη ανάκληση 
της άδειας του Αεραθλητικού Κέντρου. 

12. ΑΠΟΝΕΜΟΜΕΝΕΣ ΑΔΕΙΕΣ 

α. Για την άσκηση καθηκόντων χειριστή σε Υπερελαφρά 
αεροσκάφη, απαιτείται άδεια που εκδίδεται από τα εξου¬ 
σιοδοτημένα απάτην Υ.Π.Α. Αεραθλητικά Κέντρα τα δε εί¬ 
δη των αδειών έχουν ως ακολούθως: 

1. Άδεια Μαθητευόμενου χειριστή. 

2. Άδεια χειριστού Ιδιωτικών Υπερελαφρών αεροσκα¬ 
φών, στο οποίο να φαίνεται οι τάξεις των Υπερελαφρών 
που επιτρέπεται να πετά. 

3. Άδεια Εκπαιδευτού Πτήσεων, στο οποίο να φαίνεται 
σε ποιές τάξεις Υπερελαφρών επιτρέπεται να εκπαιδεύει. 

4. Άδεια Εξεταστού χειριστών Υπερελαφρών, στο οποίο 
να φαίνεται σε ποιές τάξεις Υπερελαφ ρών επιτρέπεται να 
αξιολογεί. 

β. Οι άδειες εκδίδονται σε τρία αντίτυπα. Μία παραμένει 
στην Σχολή, μία παραδίδεται στο δικαιούχο και μία απο- 
στέλλεταιστηνΥΠΑ/Τμήμα Πτυχίων για ενημέρωσή τους. 
Κάθε χειριστής υποχρεο ύται να φέρει μαζί του την άδεια 
του και να την δείχνει στους εκπροσώπους της ΥΠΑ ή ο¬ 
πουδήποτε όταν του ζητηθεί. 

γ. Η άδεια χειριστού θα έχει διαστάσεις ανάλογες των 
πτυχίων χειριστών ελαφρών αεροπλάνων στο οποίο θα α¬ 
ναγράφονται υποχρεωτικά τα ακόλουθα: 

1. Ονοματεπώνυμο. 

2. Διεύθυνση κατοικίας και τηλέφωνο. 

3. Αριθμός Αδειας, που δίνεται απότηνεκάστοτε Σχολή. 

4. Ομάδα αίματος και τυχόν περιορισμοί σε φάρμακα. 

5. Ημερομηνία εκδόσεως. 

6. Τάξεις Υπερελαφρών για τις οποίες ισχύει. 

7. Υπογραφή κατόχου. 

8. Ονοματεπώνυμο και υπογραφήτου Δ/ντή Σχολήςτου 
εγκεκριμένου Αεραθλητικού Κέντρου από όπου εκδόθη- 
κε η άδεια. 

ΔΙΚΑΙΟΥΜΕΝΑ ΠΡΟΣΩΠΑ 

Άδεια χειριστή I διωτικών Υπερελαφρών αεροσκαφών α- 
πονέμεται σε Έλληνες και Υπηκόους Ευρωπαϊκής 
Ενώσεως αν πληρούν τις απαιτήσεις που προβλέπει ο πα¬ 
ρόντος κανονισμός και είναι ηλικίας από 17 ετών και άνω. 

ΔΙΚΑΙΩΜΑΤΑ (ΓΕΝΙΚΑ) 

Ο κάτοχος αδείας χειριστού Υπερελαφρών αεροσκα¬ 
φών που προβλέπεται από τον παρόντα κανονισμό, ασκεί 


και έχει μόνο τα καθήκοντα και δικαιώματα που απορρέ¬ 
ουν από αυτά. 

ΑΝΑΣΤΟΛΗ - ΑΝΑΚΛΗΣΗ ΑΔΕΙΩΝ 

Για τις άδειες που εκδίδονται από το Αεραθλητικό 
Κέντρο υπεύθυνο για την αναστολή - ανάκλησή τους είναι 
το ίδιο το Αεραθλητικό Κέντρο. Μετά από σχετική έκθεση 
Εκπαιδευτού - Εξεταστού της Σχολής και έγκρισης του 
Διευθυντού του Αεραθλητικού Κέντρου, όπου στην έκθε¬ 
ση αναφέρονται λεπτομερώς τα αίτια και οι συνθήκες που 
έλαβε χώρα παράβαση, παράπτωμα, ή οποιαδήποτε άλλη 
κολάσιμη πράξη εκ μέρους κατόχου αδείας που εκδίδεται 
από το Αεραθλητικό Κέντρο, δύναται να τιμωρηθεί με επί¬ 
πληξη ή ανάκληση της αδείας του ο χειριστής για χρονικό 
διάστημα από 1 ημέρα ως και 3 μήνες. Τρεις συνεχόμενες 
τρίμηνες αναστολές της άδειας του χειριστή υποχρεώ¬ 
νουν αυτόματα το Αεραθλητικό Κέντρο σε ανάκληση της 
αδειάς του. Οι παραβάσεις τηρούνται στα αρχεία του 
Αεραθλητικού Κέντρου και στο φάκελλο του χειριστή. 

13. ΤΡΟΠΟΣ ΠΑΡΟΧΗΣ ΕΚΠΑΙΔΕΥΣΗΣ 

α) Εκπαίδευση 

α. Η παροχή εκπαίδευσης σε υποψήφιους για την από¬ 
κτηση αδείας χειριστού Υπερελαφρών αεροσκαφών γίνε¬ 
ται πάντοτε σε σχολές των οποίων η καταλληλότητα έχει 
εγκριθεί από την Υπηρεσία Πολιτικής Αεροπορίας. 
Υπεύθυνος έναντι της ΥΠΑ θα είναι ένα φυσικό πρόσωπο, 
κάτοχος πτυχίου χειριστών Ιδιωτικών αεροσκαφών, ο ο¬ 
ποίος θα είναι και ο αρχιεκπαιδευτής αέρος της σχολής. 
Διευθυντής Σχολής: Ο Διευθυντής Σχολής θα ονομάζεται 
κατά την αίτηση για άδεια λειτουργίας της Σχολής. 
Απομάκρυνση του Διευθυντού Σχολής θα αναφέρεται α¬ 
μέσως στην Υ.Π.Α. και η συνέχιση της λειτουργίας της 
Σχολής θα εξασφαλίζεται μόνον αν συγχρόνως ορίζεται ο 
αντικαταστάτης του. Ο Διευθυντής Σχολής είναι υπεύθυ¬ 
νος έναντι της ΥΠΑ για την Ασφάλεια πτήσεων, τον έλεγ¬ 
χο των χρησιμοποιουμένων εκπαιδευτών, την καταλληλό¬ 
τητα των Υπερελαφρών αεροσκαφών, την ασφάλισή τους 
και την καταλληλότητα της συγκεκριμένης ημέρας για 
πτήσεις. Είναι υποχρεωμένος να διατηρεί αρχεία πτήσε¬ 
ων για τους εκπαιδευτές και τους μαθητές που πετούν 
στη σχολή, καθώς και για τα σκάφη που χρησιμοποιού¬ 
νται από αυτήν. (Ο Διευθυντής της σχολής μπορεί ταυτό¬ 
χρονα να είναι και εκπαιδευτής αέρος). 

β. Εκπαίδευση σε Υπερελαφρά αεροπλάνα μπορεί να 
γίνει από την έναρξη του παρόντος κανονισμού. Οι ώρες 
πτήσεως που θα πραγματοποιούνται θα γράφονται στο 
μητρώο πτήσεως του Υπερελαφρού αεροσκάφους και θα 
λογίζονται από την έκδοση του παρόντος κανονισμού. 

β) Εκπαιδευτές - εξεταστές 

α) Σύμφωνα με τον παρόντα κανονισμό για να αποκτή¬ 
σει κανείς άδεια εκπαιδευτή πρέπει: 

1. Να έχει πραγματοποιήσει και συμπληρώσει στο βι¬ 
βλίο του τουλάχιστον 150 ώρες πτήσεως ως Κυβερνήτης 
για κάθε τύπο Υπερελαφρών αεροσκαφών, από την δη¬ 
μοσίευση του παρόντος κανονισμού. 

2. Να είναι τουλάχιστον 23 ετών. 

3. Ναπεράσει επιτυχώς εξέταση αέρος από εκπαιδευτή 
- εξεταστή που έχει ορίσει η Υ.Π.Α.. 

Η άδεια εκπαιδευτή Υπερελαφρών αεροσκαφών ισχύει 
επ’ αόριστον με την προϋπόθεση ότι ο εκπαιδευτής - εξε¬ 
ταστής έχει 5 εκπαιδευτικές ώρες σε Υπερελαφρά ανά έ¬ 
τος στο εγκεκριμένο Αεραθλητικό Κέντρο. Σε περίπτωση 
που δεν καλύπτεται η ανωτέρω απαίτηση τότε θα πρέπει 
να πραγματοποιηθούν 2 ώρες πρακτικής εν πτήση εξέτα¬ 
σης με εκπαιδευτή - εξεταστή εγκεκριμένου 
Αεραθλητικού Κέντρου. 

γ) Αρχικές άδειες εκπαιδευτών - εξεταστών χειριστών 
Υπερελαφρών αεροσκαφών 
Η Υ.Π.Α. θα εγκρίνει τα Αεραθλητικά Κέντρα μετά των 
σχετικών Σχολών αυτών. Μετάτην έγκριση θα απονέμει σε 
έναν εκπαιδευτή - εξεταστή του Αεραθλητικού Κέντρου 
την σχετική άδεια πτήσεων των Υπερελαφρών αεροσκα¬ 
φών, ο οποίος θα πρέπει απαραιτήτως να είναι κάτοχος 
πτυχίου Ιδιωτικών αεροσκαφών και να είναι σε ισχύ. 

14. ΑΔΕΙΑ ΜΑΘΗΤΕΥΟΜΕΝΟΥ ΧΕΙΡΙΣΤΗ ΥΠΕΡΕ¬ 
ΛΑΦΡΩΝ ΑΕΡΟΣΚΑΦΩΝ 
α) ΠΡΟΫΠΟΘΕΣΕΙΣ ΕΝΔΙΑΦΕΡΟΜΕΝΩΝ 
α. Να έχουν συμπληρώσει το 17ο έτος της ηλικίας τους, 
β. Να συμπληρώσουν αίτηση προς το Αεραθλητικό 
Κέντρο που έχουν επιλέξει, στην οποία να αναφέρονται α- 
παραιτήτως τα προσωπικά τους στοιχεία, διεύθυνση και 
τηλέφωνο επικοινωνίας, φωτοτυπία ταυτότητος ή διαβα¬ 
τηρίου και εάν υπάρχει διπλώματος αυτοκινήτου. 

γ. Να προσκομίσουν τέσσερεις φωτογραφίες ταυτότη¬ 
τος πρόσφατες. 

δ. Για να ελεγχθεί η καταλληλότητά τους από υγειονομι¬ 
κής κατάστασης, οι ενδιαφερόμενοι ωφείλουν ναπροσκο- 
μίσουν τις αντίστοιχες βεβαιώσεις υγείας από Δημόσιο 
Νοσοκομείο, οι οποίες να βεβαιώνουν την κλινική κατά¬ 
σταση της υγείας τους, με τις ακόλουθες ειδικότητες: 

α) Καρδιολόγου (επισυναπτόμενου καρδιογραφήμα¬ 
τος). 

β. Παθολόγου (επισυναπτόμενης αντινογραφίαςθώρά¬ 
κος). 

γ) Οφθαλμιάτρου, 
δ) Νευρολόγου. 

ε) Μικροβιολόγου (επισυναπτόμενων εργαστηριακών 
εξετάσεων). 

Οι βεβαιώσεις υγείας των χειριστών Υπερελαφρών αε¬ 
ροσκαφών θα ανανεώνονται σύμφωνα με την ακόλουθη 
διαδικασία: 

Κάτω των 40 χρόνων κάθε 3 χρόνια 

Πάνω των 40 και μέχρι των 50 χρόνων κάθε 2 χρόνια 

Πάνω των 50 και μέχρι των 65 χρόνων κάθε 1 χρόνο 

Πάνω των 65 χρόνων κάθε 6 μήνες 

β) ΑΔΕΙΑ ΜΑΘΗΤΕΥΟΜΕΝΟΥ ΧΕΙΡΙΣΤΗ 
α) Η άδεια μαθητευομένου χειριστή επιτρέπει στον κά¬ 
τοχό της να πετά τα Υπερελαφρά αεροπλάνα της Σχολής 
με εκπαιδευτή ή μόνος υπό την επιτήρηση εκπαιδευτού, 
σε πτήσεις τοπικές ή και πτήσεις ταξιδιού που απαιτού¬ 
νται για την απόκτηση Αδειας Χειριστού Υπερελαφρών 
Αεροσκαφών. Η άδεια μαθητευομένου χειριστού ισχύει 
για δώδεκα μήνες, μετά την πάροδο της οποίας απαιτεί¬ 
ται η επανέκδοσή της. Τονίζεται ιδιαίτερα, ότι απαγορεύ¬ 
εται η μεταφορά άλλου προσώπου πλην του εκπαιδευτού 
κατά τις πτήσεις που ο μαθητευόμενος πετά «ΜΟΝΟΣ». 
Για να πετάξει ένας μαθητής «ΜΟΝΟΣ», πρέπει ο εκπαι¬ 
δευτής του να αναγράψει την φράση «Ικανός για πτήσεις 
ΜΟΝΟΣ» στην άδεια μαθητευομένου, να υπογράψει και 
να αναφέρει τον αριθμό αδείας του και την ημερομηνία. 
Φωτοαντίγραφο της υπογεγραμμένης αδείας πρέπει να 
καταχωρείται στα αρχεία του Αεραθλητικού Κέντρου, με 
μέριμνα του εκπαιδευτού, εντός διημέρου, 
β) Ο μαθητευόμενος χειριστής σε πτήσεις 801-0 δεν 
πρέπει να πετάει κάτω από τις εξής συνθήκες: 

• όταν ο άνεμος είναι πάνω από 20 χιλ. 

• όταν η βάση νεφών είναι κάτω από τα 1.000 πόδια. 

• όταν η ορατότητα είναι μικρότερη των 5 Ν.Μ. 

• να απομακρύνεται 8 Ν.Μ. από το σημείο απογείωσης, 
γ) Κάθε εκπαιδευόμενος μαθητευόμενος χειριστής 

Υπερελαφρού αεροσκάφους ενεργεί υπό τις οδηγίες και 


κατευθύνσεις μόνον του εκπαιδευτή του, κατά συνέπεια 
δεν αναλαμβάνει πρωτοβουλίες χωρίς την έγκριση του 
εκπαιδευτή του. 

δ) Ο μαθητευόμενος χειριστής κατά την διάρκεια των 
πτήσεωντου υποχρεούται να πραγματοποιήσει 2 0ΠΟ55 
ΟΟΙΙΝΤΗΥ πτήσεις μεγαλύτερες των 15 Ν.Μ. η κάθε μία, 
καθώς επίσης σε μία από τις δύο πτήσεις του να πραγμα¬ 
τοποιήσει και προσγείωση σε διαφορετικό μέρος από αυ¬ 
τό της απογείωσης. Κατά το πρώτο ΩΠΘ55 ΟΟΙΙΝΤΗΥ ο 
μαθητευόμενος χειριστή συνοδεύεται και παρακολουθεί- 
ται απαραίτητα από τον εκπαιδευτή του. Το δεύτερο 
0Β038 ΩΟΨΝΤΡΥ είναι 5010 και πραγματοποιείται κα¬ 
τά την διάρκεια των 30ΕΟ πτήσεων του μαθητευομένου 
χειριστή. Τα Υπερελαφρά αεροσκάφη επιτρέπεται να 
χρησιμοποιούν και άλλα πεδία προσγείωσης εκτός του 
Αεραθλητικού Κέντρου με την προϋπόθεση ότι θα έχουν 
τύχειτης προηγούμενης έγκρισης της Υ.Π.Α. 

ε) Επίσης, εντός 12 μηνών από την έκδοση της άδειας 
μαθητευομένου χειριστή Υπερελαφρού αεροσκάφους 
πρέπει να δώσει εξετάσεις σε ανάλογο ερωτηματολόγιο 
της σχολής και το οποίο αφορά τα θεωρητικά μαθήματα 
και στο οποίο πρέπει να επιτύχει τουλάχιστον 75%. 

στ) ΘΕΩΡΗΤΙΚΑ ΜΑΘΗΜΑΤΑ (ΜΑΘΗΜΑΤΑ ΕΔΑΦΟΥΣ) 

Η αρμόδια σχολή του αεραθλητικού κέντρου ωφείλει να 
διδάξει την εξής ύλη και να προμηθεύσει στους μαθητευ- 
όμενους τα αντίστοιχα εγχειρίδια: ήτοι, ΓΕΝΙΚΕΣ 
ΤΕΧΝΙΚΕΣ ΓΝΩΣΕΙΣ - ΜΕΤΕΩΡΟΛΟΓΙΑ - ΝΟΜΟΘΕΣΙΑ 
ΑΕΡΟΣ - ΑΕΡΟΝΑΥΤΙΛΙΑ - ΟΡΓΑΝΑ ΥΠΕΡΕΛΑΦΡΟΥ ΑΕ¬ 
ΡΟΣΚΑΦΟΥΣ (ϋΙ-Μ) - ΜΗΧΑΝΙΚΕΣ ΓΝΩΣΕΙΣ - 
ΚΑΤΑΣΤΑΣΕΙΣ ΑΝΑΓΚΗΣ - ΧΡΗΣΗ ΑΣΥΡΜΑΤΟΥ νΗΡ. 

Το σύνολο των ωρών κατά την διάρκεια των θεωρητικών 
μαθημάτων πρέπει να είναι τουλάχιστον 40 διδακτικές ώ¬ 
ρες για τα Υπερελαφρά αεροσκάφη 3 αξόνων και τουλάχι¬ 
στον 20 ώρες για τους μηχανοκίνητους αετούς. Η δε ανά¬ 
λυσή τους ανά μάθημα όπως φαίνεται παρακάτω θα είναι: 



Υπερελαφρά 

Μηχανοκίνητοι 


3 αξόνων 

αετοί 

ΓΕΝΙΚΕΣ ΤΕΧΝΙΚΕΣ ΓΝΩΣΕΙΣ 

12 

02 

ΜΕΤΕΩΡΟΛΟΓΙΑ 

10 

08 

ΝΟΜΟΘΕΣΙΑ ΑΕΡΟΣ 

08 

03 

ΑΕΡΟΝΑΥΤΙΛΙΑ 

04 

02 

ΟΡΓΑΝΑ ΥΠΕΡΕΛΑΦΡΟΥ 



ΑΕΡΟΣΚΑΦΟΥΣ 

02 

02 

ΜΗΧΑΝΙΚΕΣ ΓΝΩΣΕΙΣ 

02 

01 

ΚΑΤΑΣΤΑΣΕΙΣ ΑΝΑΓΚΗΣ 

01 

01 

ΧΡΗΣΗ ΑΣΥΡΜΑΤΟΥ ΥΗΡ 

01 

01 


Το ελάχιστο διάστημα εκπαίδευσης για τα θεωρητικά 
μαθήματα δεν πρέπει να είναι λιγότερο από 10 και 5 ερ¬ 
γάσιμες ημέρες αντίστοιχα. 

15. ΑΔΕΙΕΣ ΧΕΙΡΙΣΤΩΝ ΥΠΕΡΕΛΑΦΡΩΝ ΑΕΡΟΣΚΑΦΩΝ 
ΜΕ ΚΙΝΗΤΗΡΑ (ϋΙΜ) 

α) Έχουμε δύο κατηγορίες αδειών χειριστών 
Υπερελαφρών αεροσκαφών (II.I.Μ.): 

Η πρώτη αφορά τις άδειες χειριστών των μηχανοκίνητων 
αερών (Β' ΚΑΤΗΓΟΡΙΑ ΥΠΕΡΕΛΑΦΡΩΝ) καιη δεύτερη κα¬ 
τηγορία τις άδειες χειριστών Υπερελαφρών αεροσκαφών 
3 αξόνων (3αχί5)(Α' κατηγορίας Υπερελαφρών και των 
στροφειοπτέρωντης Δ' κατηγορίας Υπερελαφρών). 

- ΚΑΤΗΓΟΡΙΑ ΧΕΙΡΙΣΤΩΝ ΜΗΧΑΝΟΚΙΝΗΤΩΝ ΑΕΤΩΝ 

Περιλαμβάνει 15 ώρες πτήσεως από τις οποίες οι 7 πρέ¬ 
πει να είναι 3010, δηλαδή εάν βγεί 5010 στις 12 ώρες, 
θα κάνει άλλες 7 3010, ήτοι σύνολον 19 ώρες κ.ο.κ. 

- ΚΑΤΗΓΟΡΙΑ ΧΕΙΡΙΣΤΩΝ ΥΠΕΡΕΛΑΦΡΩΝ ΑΕ¬ 
ΡΟΣΚΑΦΩΝ 3ΑΞΟΝΩΝ και ΣΤΡΟΦΕΙΟΠΤΕΡΩΝ. 

Περιλαμβάνει 20 ώρες πτήσεως από τις οποίες οι 7 πρέ- 

πει να είναι 501.0, δηλαδή, εάν βγει 8010 στις 18 ώρες 
θα κάνει άλλες 7 5010, ήτοι σύνολον 25 ώρες κ.ο.κ. 

Οι 801.0 ώρες και στις δύο περιπτώσεις πρέπει να συ¬ 
μπληρωθούν μέσα σε διάστημα δώδεκα (12) μηνών από 
το πρώτο του 5010. 

Εφόσον συμπληρώσει όλες τις απαραίτητες ώρες πτή- 
σεως ο μαθητευόμενος στη συνέχεια δίνει εξέταση αέρος 
διάρκειας 1 ώρας σε εξεταστή - εκπαιδευτή της σχολής. 
Ο πτυχιούχος χειριστής, απαγορεύεται να πάρει επιβά¬ 
τη εάν δεν έχει στο ενεργητικό του 30 ώρες πτήσης, από 
τις οποίες οι τελευταίες 10 θα είναι μετά την απόκτηση 
του πτυχίου του, καθώς επίσης δεν θα έχουνπαρέλθει 30 
ημέρες από την τελευταία του πτήση. 

Εάν ο υποψήφιος ενδιαφερόμενος είναι πτυχιούχος χει¬ 
ριστής ελαφρών αεροπλάνων ή ανεμόπτερων και το δί¬ 
πλωμά του είναι σε ισχύ τότε καταθέτει αίτηση προσκομί- 
ζονταςτα δικαιολογητικάτου στη σχολή. Στη συνέχεια, με 
τον εκπαιδευτή κάνει μαθήματα για μεντον μηχανοκίνητο 
αετό 8 ώρες πτήσης τουλάχιστον, για δε των τριών αξό¬ 
νων 5 ώρες πτήσεωςτουλάχιστον (και όπου απαιτείται πε¬ 
ρισσότερες ανάλογα με την κρίση του εκπαιδευτή) και 
στη συνέχεια, δίνει εξέταση αέρος τουλάχιστον 30 λε¬ 
πτών σε υπεύθυνο εκπαιδευτή - εξεταστή. Μετο έγγραφο 
του εξεταστή ότι πέρασε την εξέταση επιτυχώς η αρμόδια 
Σχολή του χορηγεί άδεια καταλληλότητας χειριστή 
Υπερελαφρών 3 αξόνων ή μηχανοκινήτου αετού, 
β) Διάρκεια ισχύος αδείας 

Η άδεια χειριστού Ιδιωτικών Υπερελαφρών αεροσκαφών 
(υΐ_Μ) θα ανανεώνεται κάθε ένα χρόνο από το 
Αεραθλητικό Κέντρο. Προϋπόθεση για αυτήν την ανανέ¬ 
ωση είναι ότι ο ενδιαφερόμενος χειριστής θα πρέπει να έ¬ 
χει στο ενεργητικό του εντός του έτους τουλάχιστον 5 ώ¬ 
ρες πτήσεως με Υπερελαφρό αεροσκάφος. Σε περίπτω¬ 
ση που δεν καλύπτεται η ανωτέρω απαίτηση πρέπει να 
γίνει πρακτική εν πτήση εξέταση διάρκειας 1 ώρας με εκ¬ 
παιδευτή εξεταστή του Αεραθλητικού Κέντρου. 

16. ΑΔΕΙΕΣ ΧΕΙΡΙΣΤΩΝ ΑΛΕΞΙΠΤΩΤΩΝ ΠΛΑΓΙΑΣ ΧΩΡΙΣ 
ΚΙΝΗΤΗΡΑ ΚΑΙ ΜΕ ΚΙΝΗΤΗΡΑ - ΑΕΤΩΝ ΒΟΥΝΟΥ 
α) ΡΑΡΑΡΕΝΤΕ ΑΝΕΥ ΚΙΝΗΤΗΡΑ - ΑΕΤΟΙ ΒΟΥΝΟΥ 
Ο χειριστής αλεξιπτώτου πλαγιάς ή αετού βουνού χωρίς 
κινητήρα υποχρεούται να παρακολουθήσει στην σχολή 
του Αεραθλητικού Κέντρου που έχει επιλέξει, 4 μαθήματα 
θεωρητικά διάρκειας 10 ωρών (Μετεωρολογία 3 ώρες, 
Νομοθεσία αέρος 2 ώρες, Αεροναυτιλία 3 ώρες, 
Καταστάσεις ανάγκης 2 ώρες) και 10 μαθήματα πρακτικά 
διάρκειας τουλάχιστον 5 ωρών, μετά από τα οποία πρέπει 
να πετάξει 8010 τουλάχιστον 30 λεπτά. Μετά την πρώτη 
5010 πτήση του και εφόσον έχει συμπληρώσει 10 εξό¬ 
δους πτήσεων διάρκειας συνολικά στον αέρα τουλάχι¬ 
στον 5 ωρών δίνει εξέταση αέρος διάρκειας 30 λεπτών σε 
εξεταστή - εκπαιδευτή για την απόκτηση της αδείας του. 
β) ΡΑΡΑΡΕΝΤΕ ΜΕ ΚΙΝΗΤΗΤΑ 
Ο χειριστής πτυχιούχος του αλεξιπτώτου πλαγιάς 
(ΡΑΡΑΡΕΝΤΕ) χωρίς κινητήρα, προκειμένου να αποκτή¬ 
σει την άδεια του ΡΑΡΑΡΕΝΤΕ με κινητήρα πρέπει να πα¬ 
ρακολουθήσει επιπλέον 2 μαθήματα θεωρητικά, διάρκει¬ 
ας 5 ωρών (Γενικές τεχνικές γνώσεις 3 ώρες, Μηχανικές 
γνώσεις 2 ώρες) και 5 μαθήματα πρακτικά διάρκειας του¬ 
λάχιστον 3 ωρών, να έχει πτητική εμπειρία με 501.0 πτή¬ 
σεις προηγουμένως άνευ κινητήρα τουλάχιστον 30 ώρες 
και σε διάστημα όχι λιγότερο των 12 μηνών από την από¬ 
κτηση της αρχικής του αδείας. 

Στη συνέχεια δίνει εξέταση αέρος διάρκειας 1 ώρας με 
μηνανοκίνητο ΡΑΡΑΡΕΝΤΕ σε εξεταστή - εκπαιδευτή της 
Σχολής, για την απόκτηση της αδείας του. 


γ) Για τα θεωρητικά μαθήματα ο υποψήφιος χειριστής 
θεωρείται επιτυχών εφόσον εντός 6μήνου από την έναρ¬ 
ξη της θεωρητικής του εκπαίδευσης, επιτύχει τουλάχι¬ 
στον 70% σε σχετικό ερωτηματολόγιο της Σχολής του 
Αεραθλητικού Κέντρου. Εκπαίδευση σε Αλεξίπτωτα πλα¬ 
γιάς με ή χωρίς κινητήρα μπορεί να ξεκινήσει από την έ¬ 
ναρξη του παρόντος κανονισμού ή δε ώρες εκπαίδευσης 
θα λογίζονται από της ενάρξεως του παρόντος κανονι¬ 
σμού. 

17. ΠΤΗΤΙΚΗ ΙΚΑΝΟΤΗΤΑ & ΠΤΗΤΙΚΗ ΛΕΙΤΟΥΡΓΙΑ ΤΩΝ 
ΥΠΕΡΕΛΑΦΡΩΝ ΑΕΡ/ΦΩΝ 

Α. Κανείς δεν μπορεί να εκτελέσει πτήση με Υπερελαφρό 
αεροσκάφος αν δεν είναι εφοδιασμένο με: 

1. Πιστοποιητικό εγγραφής στα Μητρώα των Ελληνικών 
Υπερελαφρών αεροσκαφών, που θα έχει εκδοθεί στο ό¬ 
νομα του ιδιοκτήτη. 

2. Ειδική Άδεια Πτήσεως σε ισχύ. 

3. Ευδιάκριτα τα στοιχεία εθνικότητας και Νηολογήσεως 
σε εμφανές σημείο του σκάφους. 

4. Σχετική άδεια χειριστού Υπερελαφρού αεροσκάφους. 

5. Το μητρώο Συντηρήσεως του Υπερελαφρού αερο¬ 
σκάφους. 

Β. Για να πιστοποιηθεί και να εκτελεί πτήσεις 
Υπερελαφρό αεροσκάφος, σύμφωνα με τις διατάξεις του 
κανονισμού αυτού, πρέπει να πληρεί ορισμένες προϋπο¬ 
θέσεις και να έχει τις εξής δυνατότητες: 

1. Να είναι ικανό σε περίπτωση κράτησης του κινητήρα 
να συνεχίσει να πετάει κανονικά και να προσγειώνεται. 

2. Να έχει μία τελική δομική αντοχή τουλάχιστον ίση με 4 
9 θετικά και 2 ρ αρνητικά. 

3. Να συναρμολογείται, να επιθεωρείται και να δοκιμά¬ 
ζεται από τον ίδιο τον χειριστή σύμφωνα με τις σχετικές 
οδηγίες του κατασκευαστή και τις απαιτήσεις του κανονι¬ 
σμού αυτού. 

Γ. Για πετάξει ένα υπερελαφρό αεροπλάνο, πρέπει να 
χορηγηθεί από το Αεραθλητικό Κέντρο Άδεια Πτήσεως 
Υπερελαφρού αεροσκάφους. Προϋποθέσεις για την χο¬ 
ρήγηση του είναι οι εξής: 

1. Να είναι εργοστασιακής κατασκευής, ετοιμοπαράδο¬ 
το (ήδη υπάρχουν βιοτεχνίες κατασκευής Υπερελαφρών 
αεροσκαφών στην Ευρώπη όπως Γαλλία - Αγγλία - 
Γερμανία - Ιταλία και άλλες χώρες, καθώς και στις Η.Π.Α. 

- ΚΑΝΑΔΑ) και να συνοδεύονται υποχρεωτικά από τα πι¬ 
στοποιητικά της χώρας του, τα οποία να είναι εγκεκριμ- 
μένα από την αντίστοιχη Υπηρεσία Πολιτικής 
Αεροπορίας, ή άλλο οργανισμό ή κέντρο εγκεκριμένο α¬ 
πό την Υ.Π.Α. της χώρας κατασκευής και αυτό να αποδει- 
κνύεται με τα ανάλογα διακαιολογητικά που προσκομίζει 
ο ενδιαφερόμενος. 

2. Εάν είναι εργοστασιακής κατασκευής και έρθει στην 
Ελλάδα όχι ετοιμοπαράδοτο αλλά σε μορφή γρήγορου 
ΚΙΤ (συναρμολόγηση μεταξύ 50 έως 250 ωρών), τότε ε¬ 
κτός από τα απαραίτητα δικαιολογητικά που αναφέρο- 
νται στην προηγούμενη παράγραφο 1, να προσκομίζεται 
και βεβαίωση διπλωματούχου Αεροναυπηγού 
Αεροσκαφών, ο οποίος θα έχει οριστεί από το 
Αεραθλητικό Κέντρο, στην οποία θα βεβαιώνει ότι η συ¬ 
ναρμολόγηση έγινε κατά τρόπο ικανοποιητικό, αξιόπιστο, 
σύμφωνο με τους κανόνες και τις οδηγίες του κατασκευ¬ 
αστή και σύμφωνα με τις Αεροπορικές Πρακτικές και ότι 
θεωρεί το Αεροσκάφος από κατασκευαστικής πλευράς α¬ 
ξιόπιστο. 

Και στις δύο ως άνω παραγράφους Υπερελαφρών αε¬ 
ροσκαφών απαιτείται η προσκόμιση ενυπόγραφης βεβαί¬ 
ωσης πτυχιούχου δοκιμαστή-εξεταστή αέρος, από την ο- 

ποία να προκύπτει ότι το αεροσκάφος αυτό έχει ασφαλή 
πτητικά χαρακτηριστικά και ότι το δοκίμασε σε όλες τις ε¬ 
πιτρεπτές από τον κατασκευαστή καταστάσεις πτήσεως 
με ικανοποιητικά αποτελέσματα. 

3. Υπεύθυνη δήλωση του ιδιοκτήτη του ότι θα διατηρεί 
το Υπερελαφρό αεροσκάφος και θα το συντηρεί σε καλή 
λειτουργική κατάσταση και ότι δεν θα κάνει καμμία μετα¬ 
τροπή ή δομική αλλαγή. 

Επίσης ο ιδιοκτήτης προσκομίζει στην Υ.Π.Α. μέσω του 
εξουσιοδοτημένου Αεραθλητικού Κέντρου (όταν πρόκει¬ 
ται για πρώτη νηολόγηση) τα νόμιμα δικαιολογητικά της 
αγοράς (ΒΙΙΙ ΟΡ 8ΑΙΕ) του αεροσκάφους ή των εξαρτη¬ 
μάτων που χρειάστηκαν για την κατασκευή του τα οποία 
είναι κατά περίπτωση τιμολόγιο αγοράς ή δελτίο λιανικής 
πώλησης ή τιμολόγιο οίκου εξωτερικού όταν το φέρνει ο 
ίδιος από το εξωτερικό και δεν μεσολαβεί επιχείρηση ει¬ 
σαγωγής Υπερελαφρών αεροσκαφών. 

4. Για τα ήδη υπάρχοντα Υπερελαφρά αεροσκάφη όλων 
των κατηγοριών (Α-Β-Γ-Δ) ακολουθούνται οι διαδικασίες 
του παρόντος κανονισμού. 

Δ. ΣΥΝΤΗΡΗΣΗ ΚΑΙ ΕΠΙΣΚΕΥΗ 

Η ευθύνη της συντήρησης και της επισκευής, τόσο της 
μηχανής όσο και των υπολοίπων μερών (έλικας - ατράκτου 
- πτερυγίων - τράικ) ανήκει κατά πρώτον στον ιδιοκτήτη και 
κατά δεύτερον στο Αεραθλητικό Κέντρο όπου είναι εγγε¬ 
γραμμένο και ανήκει το Υπερελαφρό αεροσκάφος. 

Το Αεραθλητικό κέντρο κατά περίπτωση, υποχρεούται 
να τηρεί βιβλίο συντηρήσεων και επισκευών των Υπερε¬ 
λαφρών αεροσκαφών που ανήκουν σ’ αυτό το οποίο και 
θα υπογράφει μηχανικός ο οποίος έχει οριστεί από αυτό 
και να είναι κάτοχος Πτυχίου Συντηρήσεως τύπου II σκά¬ 
φους και κινητήρος. 

Η επισκευή και συντήρηση των κινητήρων και των λοι¬ 
πών μερών θα γίνεται σύμφωνα με τις οδηγίες των κατα¬ 
σκευαστών κατά περίπτωση και στις αντίστοιχες ώρες 
λειτουργίας των. 

Ε. ΙΣΧΥΣ ΑΔΕΙΑΣ ΠΤΗΣΕΩΣ ΥΠΕΡΕΛΑΦΡΟΥ ΑΕΡΟΣΚΑ¬ 
ΦΟΥΣ 

Η άδεια πτήσεως του Υπερελαφρού αεροσκάφους ι¬ 
σχύει για δύο χρόνια. Σταματάει επίσης να ισχύει όταν το 
αεροσκάφος: 

α. Αλλάξει ιδιοκτήτη. 

β. Όταν εμπλακεί σε οποιοδήποτε ατύχημα ή συμβάν. 

γ. Αν κατά τη διάρκεια δειγματοληπτικού ελέγχου που έ¬ 
γινε από εξουσιοδοτημένους από την Υ.Π.Α., διπλωμα¬ 
τούχους Μηχανικούς Αεροναυπηγούς διαπιστωθεί ότι 
βρίσκεται εμφανώς σε μη πτήσιμη κατάσταση. 

δ. Αν υποστεί οποιαδήποτε αλλαγή ή μετατροπή που 
αλλοιώνει ουσιαστικά το βάρος του, τις επιδόσεις του, τη 
δομική του αντοχή ή τα πτητικά του χαρακτηριστικά. 

ε. Αν μία σειρά ατυχημάτων στην Ελλάδα ή το εξωτερι¬ 
κό δημιουργεί αμφιβολίες για την αξιοπιστία του τύπου 
του Υπερελαφρού αεροσκάφους και μέχρις ότου διορ¬ 
θωθεί η αιτία που τα προκάλεσε. 

18. ΛΟΙΠΑΙ ΔΙΑΤΑΞΕΙΣ 

1. Το εγκεκριμένο από την Υ.Π.Α. Αεραθλητικό Κέντρο 
υποχρεούται να τηρεί αρχείο Υπερελαφρών αεροσκα¬ 
φών και να το διατηρεί για περίοδο τουλάχιστον δέκα ε¬ 
τών έχοντας όλα τα στοιχεία και τα πρωτογενή δικαιολο- 
γητικά σε ξεχωριστό για κάθε Υπερελαφρό αεροσκάφος 
φάκελο. 

2. Επίσης τα Αεραθλητικά Κέντρα υποχρεούνται στο τέ¬ 
λος κάθε έτους να αποστέλλουν στην Υ.Π.Α., Διεύθυνση 
Πτητικών Προτύπων ετήσιο απολογισμό για τα πεπραγ¬ 
μένα και δραστηριότητες του Κέντρου. 


3. Η Υ.Π.Α. δια των εγκεκριμένων από αυτήν Αεραθλητι¬ 
κών Κέντρων έχει την εποπτεία και ασκεί τον έλεγχο όλων 
των δραστηριοτήτων των Υπερελαφρών α/φών στην Ελ¬ 
ληνική Επικράτεια. Μπορεί να επεμβαίνει δια των αρμοδίων 
οργάνωντης, όποτε κρίνεται αναγκαίο, και να αναστέλλει - 
ανακαλεί τις εγκρίσεις των Αεραθλητικών Κέντρων. 

4. Υπερελαφρό αεροσκάφος προκειμένου να υπταθεί 
σε Ελληνικό Εναέριο χώρο υποχρεούται να ενταχθεί σε ε¬ 
γκεκριμένο από την Υ.Π.Α. Αεραθλητικό Κέντρο και να 
πληρείτις απαιτήσεις του παρόντος κανονισμού. 

5. Υπερελαφρά αεροσκάφη Ξένου νηολογίου που ζη¬ 
τούν να υπταθούν στον Ελλαδικό Χώρο υποχρεούνται να 
ενταχθούν προσωρινά σε εγκεκριμένο Αεραθλητικό Κέ¬ 
ντρο και να ακολουθήσουν τις διαδικασίες και διατάξεις 
που το Αεραθλητικό Κέντρο εφαρμόζει για του Ελληνικού 
Νηολογίου Υπερελαφρά αεροσκάφη. Η προσωρινή έντα¬ 
ξη θα ισχύει για δύο (2) μήνες με δικαίωμα ανανέωσης έ¬ 
ως και τρία δίμηνα. Για την προσωρινή ένταξη θα ισχύει 
για δύο (2) μήνες με δικαίωμα ανανέωσης έως και τρία δί¬ 
μηνα. Γ ια την προσωρινή ένταξη του Υπερελαφρού Ξένου 
νηολογίου απαιτείται η καταβολή εφ' άπαξ του ποσού εκ 
δραχμών 10.000, σε παράβολο του Δημοσίου, που μπορεί 
να αναπροσαρμόζεται με απόφαση του Διοικητού της 
Υ.Π.Α. Σε αυτήν την περίπτωση το εγκεκριμένο Αεραθλη¬ 
τικό Κέντρο υποχρεούται να τηρεί βιβλίο Ξένων Υπερελα¬ 
φρών αεροσκαφών. 

6. Κάθε πτήση Υπερελαφρού αεροσκάφους που δεν κα¬ 
λύπτεται από εγκεκριμένο Αεραθλητικό Κέντρο και δεν 
πληρεί τις απαιτήσεις του παρόντος κανονισμού, θεωρεί¬ 
ται παράνομη και διώκεται με βάση τις διατάξεις του Ν. 
1815 «περί Κώδικα Αεροπορικού Δικαίου». 

7. Σε περίπτωση συμβάντος ή ατυχήματος θα διενερ- 
γείται διερεύνηση από το Αεραθλητικό Κέντρο στο οποίο 
ανήκει το Υπερελαφρό αεροσκάφος. Στη συνέχεια θα ε¬ 
νημερώνεται η Υ.Π.Α./Δ2, Τμήμα Ατυχημάτων για το τελι¬ 
κό πόρισμα του συμβάντος ή ατυχήματος που θα έχει ο¬ 
λοκληρωθεί από το Αεραθλητικό Κέντρο. 

8. Ο παρών κανονισμός να δημοσιευθεί στην Εφημερί¬ 
δα της Κυβερνήσεως. 

ΠΡΟΕΙΔΟΠΟΙΗΣΗ 

«Αναφέρεται ρητώς ότι η τελική ευθύνη για την καταλλη- 
ότητα ή όχι του Υπερελαφρού αεροσκάφους για πτήση α¬ 
νήκει στον Κυβερνήτη του. Δεν μπορούν να καταλογιστούν 
ευθύνες σε καμμιά περίπτωση ατυχήματος ή συμβάντος, 
στην Υ.Π.Α. ή σε άλλο οργανισμό, σε Σχεδιαστή, Κατα¬ 
σκευαστή, Εκπαιδευτή, Εξεταστή, Αεροναυπηγό ή Μηχα¬ 
νικό ή το προσωπικό αυτών. Κάθε επιβαίνων Υπερελαφρού 
αεροσκάφους - Μηχανοκίνητου αετού, έχει πλήρως κατα¬ 
νοήσει και θα πρέπει να γνωρίζει ότι το Αεροσκάφος αυτό 
δεν πληρεί τις προδιαγραφές και προϋποθέσεις ασφαλεί¬ 
ας πτήσεων που ισχύουν για τα πιστοποιημένα από την Υ¬ 
πηρεσία Πολιτικής Αεροπορίας Πολιτικά Αεροσκάφη και οι 
πτήσεις του μπορούν να προκαλέσουν ατύχημα, τραυμα¬ 
τισμό ή και θάνατο των επιβαινόντων». 

Τ ο παραπάνω υπογραμμισμένο κείμενο με ευθύνη του Αε- 
ραθλητικού Κέντρου και του Ιδιοκτήτη του Υπερελαφρού α¬ 
εροσκάφους (ϋΙΜ) θα πρέπει να αναγράφεται σε πινακίδα 
προσηρτημένη σε εμφανές σημείο του Υπερελαφρού αερο¬ 
σκάφους για την ενημέρωση των επιβαινόντων σε αυτό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Αυγούοτου 1997 
Ο Διοικητής 

ΔΙΟΝΥΣΙΟΣ ΚΑΛΟΦΩΝΟΣ 

